text: Mand ramt af tog og afgået ved døden
  27 februar 2019 kl. 18.05
  En 53-årig mand er død efter at være blevet påkørt af et tog. 
  Opdatering: Klokken 19.30 skriver DSB på deres hjemmeside, at togene igen kører mellem Esbjerg, Kolding og Fredericia. 
  Onsdag eftermiddag blev en mand ramt af et tog på strækningen mellem Brørup og Holsted, og han er nu afgået ved døden. 
  Det oplyser Syd- og Sønderjyllands Politi på Twitter. Politiet skriver, at der er tale om en tragisk ulykke. 
  Det drejer sig om en 53-årig mand fra Vejen-området, og de pårørende er underrettet, oplyser politiet. 
  Togtrafikken mellem Esbjerg, Kolding og Fredericia holder derfor stille. DSB skriver på deres hjemmeside, at de har indsat togbusser på strækningen, og togene forventes at køre igen klokken 19.25.
  En person er afgået ved døden i forbindelse med togpåkørsel mellem Brørup og Holsted. Vi er i gang med undersøgelser på stedet. Der er IKKE yderligere oplysninger pt. Vagtchefen #politidk
  
  Vi er lige nu tilstede ved og på jernbanen på strækningen mellem Brørup og Holsted, idet en person er blevet påkørt af toget. Vi har ikke flere oplysninger pt. - der bliver meldt yderligere ud når vi har noget. Vagtchefen. #politidk
  
  